《雨中花 答索花》
清代·邹祗谟

二月春光未老。枝上红颜犹好。薄命桃花，断肠棠蕊，欲寄疑卿薄。

窗外落红闲不扫。留伴胆瓶人悄。好向绿云边，簪残置案，香气犹缭绕。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。